חוק קליטת חיילים משוחררים (תיקון מס' 19), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2648, עמ' 1019, 2017-07-12T00:00:00+03:00
בתיקון לחוק קליטת חיילים משוחררים, התשנ''ד–1994, נעשו מספר שינויים ביניהם: קביעת זכאות לתשלום דמי קיום ללומדים בהכשרות מקצועיות ותשלום שכר דירה לחיילים משוחררים בודדים מתוך כספי הקרן לסיוע נוסף. כמו כן נקבע כי יראו חייל שנפטר בתקופת שירותו הסדיר, וחייל שנפצע תוך כדי או עקב אימון או פעילות מבצעית ושוחרר, כמי שהשלימו את מלוא תקופת השירות הסדיר שלהם, לעניין הזכאות לקבלת מענק ופיקדון לפי החוק. לבסוף נקבעו הוראות לעניין העברת יתרת הפיקדון לחשבון הבנק של החייל בתום התקופה למימושו, ללא צורך בהגשת בקשה מצד החייל.